ΟΙΚΟΣ ΜΕΘΟΥΕΝ ΟΡΦΑΝΟΤΡΟΦΕΙΟ ΘΗΛΕΩΝ
Έπρεπε να δεις πώς ήσουν.
Ανεβασμένη στο σκαμπό, σχεδόν να αιωρείσαι,
και η Ντίρντορφ να σου ουρλιάζει.
Αισθανόμουν περίεργα.
Να πάρει.
Σίγουρα θα ένιωσες ωραία.
Τι θα κάνεις τα βράδια;
Θα μένω ξύπνια όσο μπορώ, να διαβάζω το βιβλίο μου,
να μάθω τη Σικελική Άμυνα.
Έχει 57 σελίδες γι' αυτήν το βιβλίο,
με 170 σειρές κινήσεων με το πιόνι στο γ4.
Θα τις απομνημονεύσω και θα τις παίζω στο μυαλό μου.
Το καημένο το μυαλό.
Δεσποινίδες, μην τρέχετε.
Μη σπρώχνετε!
Κύριε Σάιμπελ;
Δεν με αφήνουν να παίζω πια.
Είμαι τιμωρημένη.
Σας παρακαλώ…
θα με βοηθήσετε;
Μακάρι να παίζαμε κι άλλο μαζί.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Για όνομα, είστε ακόμα στο κρεβάτι;
Θα χάσετε το πρωινό.
Καλημέρα, ασπρουλιάρα.
Δεν θες να χάσεις άλλο ένα νόστιμο πρωινό, έτσι;
Αυτό ονειρευόμουν.
Για ποια να έχουν έρθει;
Γεια σου, Μπεθ.
Θες να την τσατίσεις;
Έπρεπε να κάνω ντους.
Εμπρός, λοιπόν.
Περίμενε.
Φαίνονται καλοί άνθρωποι.
Μου είπαν, Ελίζαμπεθ, πως έγινες 13 τον προηγούμενο μήνα.
Βασικά, δεκαπέ…
Ναι, σωστά, είμαι 13.
Τι υπέροχη ηλικία.
Η Ελίζαμπεθ έχει πάει καλά στα μαθήματά της.
Είναι απ' τις κορυφαίες στην τάξη της στην ανάγνωση και την αριθμητική.
Πολύ εντυπωσιακό.
Η Μπεθ είναι πολύ δυνατή στη φυσική και στη γεωγραφία
και βοηθά τη δίδα Λόνσντεϊλ στο παρεκκλήσι,
εδώ και αρκετά χρόνια.
Είναι υποδειγματική οικότροφος.
Φαίνεται αυτό.
Σας αφήνω να γνωριστείτε οι τρεις σας.
Σε φωνάζουν Ελίζαμπεθ;
Ή μήπως Μπέτι;
Πήγαινε να μαζέψεις.
Δεν βρίσκω το βιβλίο μου.
Για ποιο βιβλίο μιλάμε; Διαβάζεις εκατοντάδες.
Το Modern Chess Openings.
Δεν έχω ιδέα.
Εδώ το είχα αφήσει.
-Δεν το είδες, έτσι; -Πρόσεχε ποια κατηγορείς.
Δεν μου χρειάζεται τέτοιο βιβλίο.
Δεν χρειάζεσαι βιβλίο.
Λέγε "Μάλιστα, κύριε" και "Μάλιστα, κυρία" και θα 'σαι μια χαρά.
Πες τους ότι είσαι ευγνώμων που είσαι σε ένα χριστιανικό σπίτι.
Ίσως βάλουν τηλεόραση στο δωμάτιό σου.
Τζολίν.
Λυπάμαι.
Γιατί;
Που δεν σε υιοθέτησαν.
Χέστηκα.
Τα καταφέρνω μια χαρά εδώ πέρα.
Να 'σαι φρόνιμη, Ελίζαμπεθ.
Φύγαμε!
Χαιρόμαστε που 'σαι μεγάλο παιδί.
Πάμε;
Σπίτι μου, σπιτάκι μου.
Είναι πίνακες της Ρόζα Μπονέρ.
Όχι αυθεντικοί, φυσικά.
Σ' αρέσουν τα ζώα;
Εγώ τα λατρεύω.
Ο Άλστον έχει αλλεργία στις τρίχες τους,
και δεν επιτρέπεται…
Θα θέλεις να δεις το δωμάτιό σου.
Αυτή είναι η κρεβατοκάμαρα που κοιμόμαστε με τον Άλστον.
Εδώ πέρα είναι η τουαλέτα
κι εδώ είσαι εσύ.
Να 'ξερες πόσο δύσκολα βρίσκεις γερά έπιπλα από σφεντάμι.
Δικό μου είναι όλο αυτό;
Φυσικά και είναι δικό σου.
Όλο το δωμάτιο;
Όλο το δωμάτιο.
Εντάξει.
Θα σ' αφήσω να τακτοποιηθείς.
Αν χρειαστείς τίποτα, φώναξέ με.
Σπίτι μου, σπιτάκι μου.
Δεν καταλαβαίνω.
Δεν ξέρω τι είναι αυτό που πρέπει να καταλάβεις.
-Γιατί δεν στέλνουν άλλον; -Είναι μόνο δύο εβδομάδες.
Είσαι δύο μέρες μόνο σπίτι.
Θα 'χεις χρόνο να γνωρίσεις τη νέα σου φίλη.
Δεν θες και πολύ.
Δεν φαίνεται να 'χει πολλά να πει.
Χρειάζεσαι το αμάξι;
Πώς θα πηγαίνω χωρίς αυτοκίνητο;
Θα μπορούσες να νοικιάσεις.
Και να φάω τη μισή προμήθεια; Είσαι φρικτή οδηγός.
Είναι κοντά η πόλη.
Θυμήσου τι είπε ο γιατρός. Η άσκηση κάνει καλό.
Είναι νωρίς.
Έχεις μία ώρα ακόμα για να σηκωθείς.
Θα είναι ο ενθουσιασμός για την πρώτη μέρα στο σχολείο.
Πού πήγε ο κος Γουίτλεϊ;
Επαγγελματικό ταξίδι.
Ο καημένος ταξιδεύει πολύ αυτόν τον καιρό, μα…
όπως μου υπενθυμίζει…
φροντίζει το σπιτικό μας.
Σε παρακαλώ μη με κοιτάς, με αγχώνεις.
Είσαι πολύ καλή.
Ήταν της γιαγιάς Τζουν το πιάνο.
Έπαιζα πιο μικρή απ' ό,τι είσαι εσύ τώρα.
Πάντα με φανταζόμουν να παίζω σε ορχήστρα.
Ίσως μπορείς ακόμα.
Όλως τυχαίως,
ένιωθα πάντα τρομερό άγχος στη σκηνή,
που δεν είναι καλό για επίδοξο καλλιτέχνη.
Μετά έμεινα έγκυος.
Έχετε παιδί;
Είχαμε, ναι.
Πεινάς;
Έχει φαγητό από χθες.
Μπεθ, καλή μου.
Σίγουρα δεν θέλεις να έρθω μαζί;
Είμαι εντάξει.
Καλά.
Έπρεπε να δεις το παλτό.
Είδες τα μαλλιά και τα παπούτσια της;
Δεν ξέρω.
Πολύ βαρετά.
Καφέ κορδόνια με καφέ παπούτσια; Δηλαδή…
Ησυχία, παρακαλώ! Ας ξεκινήσουμε.
Αυτή τη βδομάδα θα μελετήσουμε το διωνυμικό θεώρημα.
Ξέρετε τι είναι το διώνυμο;
Ξέρει κανείς;
Ναι;
-Είναι μια μαθηματική… -Όρθια, παρακαλώ.
Το διώνυμο είναι μια μαθηματική έκφραση που αποτελείται από δύο όρους.
Το α συν β είναι διώνυμο.
Πολύ καλά.
-Πάμε στη σελίδα 24. -Τέλεια, κι άλλο μυαλό.
Καλή ιδέα. Θεέ μου.
-Υπάρχει σκακιστική λέσχη; -Τι;
Υπάρχει λέσχη για σκάκι εδώ στο σχολείο;
Δεν πρέπει να έχουν τέτοια.
Πολλά κορίτσια είναι σε κοινωνικές λέσχες.
Κοινωνικές λέσχες;
Υπάρχει η λέσχη Μήλο-πι
και αυτή των ντεμπιτάντ
-και τα Κορίτσια στην Πόλη. -Μηλόπιτα; Για πίτες;
Όχι, Μήλο-πι. Το ελληνικό γράμμα.
Εσύ είσαι σε καμία;
Πρέπει να σε προσκαλέσουν…
για να μπεις.
Κάνε δοκιμαστικό για μαζορέτα.
Να πάρει.
Γεια σας, κε Γουίτλεϊ.
Γεια σου, Μπεθ.
Γύρισες!
Σε περίμενα την άλλη βδομάδα.
Ήρθα μόνο για απόψε. Μου έδωσαν όλη τη νοτιοδυτική πλευρά…
-Μαζί μ' αυτήν και αύξηση, ελπίζω. -Μην αρχίζεις.
Πήγαινε να φρεσκαριστείς, θα ετοιμάσω φαγητό.
Μια μπίρα θα ήθελα.
Αν έχει μείνει καμία.
Αυτή δεν αλλάζει ρούχα ποτέ;
Μάλλον δεν με συμπαθεί ιδιαίτερα.
Κάθε άλλο.
Δική του ιδέα ήταν η υιοθεσία.
Έχει δίκιο. Χρειάζεσαι καινούρια ρούχα.
Συγγνώμη.
ΕΚΠΤΩΤΙΚΟ ΠΑΤΑΡΙ ΤΟΥ ΜΠΕΝ
Έχουν σετ για σκάκι.
Θα σταματήσουμε κατεβαίνοντας.
Ας βρούμε μπλούζα.
Τι όμορφη που φαίνεσαι!
Τα παπούτσια είναι μεγάλα.
Έχουν περιθώριο να μεγαλώσει το πόδι.
Για να δούμε παλτό.
Υπέροχο.
Έλα εδώ πέρα για να δω το ύφασμα στο φως.
Ναι, αυτό θα είναι μια χαρά.
Θα δούμε τα σετ;
Άλλη φορά, καλή μου.
Είναι αργά κι έχω αρχίσει να πεινάω.
-Μα… -Θα σου δίνω 40 σεντ τη βδομάδα.
Αποταμίευσε λεφτά για σετ σκακιού.
Είναι καλό να μάθεις να αποταμιεύεις.
Πάρα πολύ χάλια!
-Έχετε καθόλου βιβλία για σκάκι; -Σκάκι;
Δεν είμαι σίγουρη.
Θα 'ναι στην τελευταία σειρά.
Ευχαριστώ.
Ίσως υπάρχει η βιογραφία του Χοσέ Καπαμπλάνκα.
-Ποιανού; -Του Χοσέ Καπαμπλάνκα.
Ήταν γκραν μετρ. Πριν από πολύ καιρό.
Τι είναι ο γκραν μετρ;
Ένας παίκτης ιδιοφυΐα.
MY CHESS CAREER ΤΟΥ Χ.Ρ. ΚΑΠΑΜΠΛΑΝΚΑ
Καλά, ναι.
Σε κατάλαβα, Χάρμον.
Απ' τα παπούτσια.
Από του Μπεν Σνάιντερ τα πήρες;
Με τίποτα δεν θα ψώνιζα απ' του Μπεν Σνάιντερ.
Πώς ήταν το σχολείο;
Διασκεδαστικό.
Πού πας;
Να παίξω παρτίδες απ' το βιβλίο.
-Δεν έχεις σκακιέρα. -Στο μυαλό μου.
Καλή νοητική άσκηση.
Και λίγη σωματική άσκηση θα σου κάνει καλό.
Θα πεταχτείς μέχρι του Μπράντλεϊ
να πάρεις τρία πακέτα Chesterfield;
Μάλιστα.
Θα σου γράψω σημείωμα.
Φαίνεσαι πολύ μικρή για να καπνίζεις.
ΣΚΑΚΙΣΤΙΚΗ ΕΠΙΘΕΩΡΗΣΗ ΜΕ ΕΙΚΟΝΕΣ
ΠΡΩΤΑΘΛΗΜΑ ΣΚΑΚΙ ΕΣΣΔ
Η ΔΥΝΑΜΗ ΤΩΝ ΠΙΟΝΙΩΝ
ΤΟΥ ΒΑΣΙΛΙ ΠΑΝΟΦ, ΔΙΕΘΝΟΥΣ ΜΕΤΡ
ΣΚΑΚΙΣΤΙΚΟΣ ΚΟΣΜΟΣ
ΤΟ ΚΑΛΕΝΤΑΡΙ ΤΩΝ ΤΟΥΡΝΟΥΑ
Δεσποινίς!
Αγόρασε το περιοδικό ή βάλ' το στη θέση του.
-Δεν μπορώ να… -Διάβασε την επιγραφή.
ΑΝ ΘΕΛΕΤΕ ΝΑ ΤΟ ΔΙΑΒΑΣΕΤΕ, ΑΓΟΡΑΣΤΕ ΤΟ!
Όχι, είναι το ίδιο λάδι, απλώς σε τρία διαφορετικά μεγέθη.
Αν δεν το χρησιμοποιείτε, πάρτε αυτό,
γιατί χαλάει, αλλά αυτό έχει καλύτερη σχέση ποιότητας τιμής.
Αν δεν μπορείτε να αποφασίσετε, πάρτε τη μεσαία.
Σ' ευχαριστώ, καλή μου.
Τελείωσε και ο στιγμιαίος καφές.
Θα πήγαινα για ψώνια, αλλά δεν ξέρω πού πάνε τα λεφτά.
Ψώνισα μόνο κάτι μικροπράγματα
και έχω εφτά δολάρια, αντί για 20 που θα 'πρεπε.
Εφτά δολάρια;
-Φτάνουν; -Μέχρι το τέλος Οκτωβρίου;
Δεν νομίζω.
Μόνο για λαιμούς κότας και χυλό.
Δεν στέλνει λεφτά το Μεθούεν;
Είναι 80 δολάρια.
Και μόνο για τον πρώτο χρόνο.
Λες και δεν έχει έξοδα η ανατροφή σου.
Δυστυχώς δεν έχει χαρτζιλίκι
μέχρι να επιστρέψει ο Άλστον.
Πότε είναι αυτό;
Ποιος ξέρει;
Φαίνεται πως έχει ανειλημμένες υποχρεώσεις δυτικά.
ΠΡΩΤΑΘΛΗΜΑ ΚΕΝΤΑΚΙ: 20-22 ΟΚΤΩΒΡΙΟΥ
Μήπως να έβρισκα δουλειά;
Δουλειά;
Μπορώ να δουλέψω σε μαγαζί ή να πλένω πιάτα κάπου.
Να πλένεις πιάτα;
Θα ήθελα να βγάλω λεφτά.
Για να αγοράσεις ρούχα, υποθέτω.
Για τουρνουά σκάκι.
Γίνεται ένα εδώ.
Έχει πέντε δολάρια για τη συμμετοχή.
Τα μόνα κορίτσια που δουλεύουν είναι έγχρωμα.
Αγαπητέ κύριε Σάιμπελ,
γίνεται ένα τουρνουά σκάκι εδώ, με πρώτο βραβείο 100 δολάρια
και δεύτερο βραβείο 50 δολάρια.
Υπάρχουν κι άλλα βραβεία.
Κοστίζει πέντε δολάρια η συμμετοχή, και δεν τα έχω.
Αν στείλετε τα λεφτά,
θα σας επιστρέψω 10 δολάρια αν κερδίσω οποιοδήποτε βραβείο.
Μπεθ, εσύ είσαι;
Φαίνεται πως έχω κρυώσει.
Πάλι;
Έχω προδιάθεση στους ιούς ή…
αυτοί σ' εμένα.
Ορίστε.
Πρέπει να εκτελέσεις αυτήν τη συνταγή.
Και μια που θα πας,
πάρε μια Coca Cola.
Ευχαριστώ.
Δώσ' μου ένα λεπτό.
ΣΚΑΚΙΣΤΙΚΗ ΕΠΙΘΕΩΡΗΣΗ ΜΠΕΝΙ ΓΟΥΑΤΣ
Ορίστε.
Τα ηρεμιστικά μου.
Ο δρ Τάλμποτ αποφάσισε ότι θέλω πιο πολλή ηρεμία. Πάρα πολλή.
-Θα μου φέρεις ένα ποτήρι νερό; -Μάλιστα.
Γιατί τα γεμίζουν μόνο μέχρι τη μέση;
Σε συγχωρώ, Χάρμον.
Γαμήσου, Μάργκαρετ.
Μπεθ,
ήρθε αυτό για σένα.
Ευχαριστώ.
ΤΡΕΙΣ ΦΟΡΕΣ ΤΗΝ ΗΜΕΡΑ
Πες στην Άλμα με το μαλακό.
Της μένουν τρεις ανανεώσεις.
Για ένα ταξίδι που ο Λευκός Οίκος χαρακτηρίζει ιδιωτικό…
Άργησες.
…πολιτικοί συνοδοί 17 δημοκρατικών μελών του Κογκρέσου και η κα Κένεντι…
Είχα πάει να περπατήσω.
Καλά. Καληνύχτα.
Καληνύχτα.
…με το χαμόγελο που…
Θα αργήσω και αύριο πάλι. Έχω κάτι μετά το σχολείο.
Μπήκες σε λέσχη;
Παίζω στο τουρνουά σκάκι που σου είπα.
Σίγουρα η διεύρυνση της κοινωνικής ζωής
είναι σημαντική για ένα κορίτσι.
Αλλά ίσως τα μαθήματα χορού ή μια λέσχη θηλέων
να ήταν καλύτερα για να κάνεις φιλίες.
Έχει καλές το Φέρφιλντ.
Εσύ στην ηλικία μου πώς διεύρυνες την κοινωνική σου ζωή;
Το τουρνουά λήγει την Κυριακή.
ΛΥΚΕΙΟ ΧΕΝΡΙ ΚΛΕΪ ΟΙ ΜΑΧΗΤΙΚΕΣ ΚΟΥΚΟΥΒΑΓΙΕΣ
ΚΑΛΩΣ ΗΡΘΑΤΕ ΣΤΟ ΠΡΩΤΑΘΛΗΜΑ ΤΗΣ ΠΟΛΙΤΕΙΑΣ ΤΟΥ ΚΕΝΤΑΚΙ 1963
ΑΙΤΗΣΕΙΣ ΣΥΜΜΕΤΟΧΗΣ
-Έχεις ρολόι; -Όχι.
Έχουμε σύστημα κοινής χρήσης. Αν ο αντίπαλος δεν έχει,
έλα και θα σου δανείσουμε.
Το παιχνίδι αρχίζει σε 20 λεπτά.
Τι βαθμολογία έχεις;
Δεν έχω βαθμολογία.
Δεν έχεις ξαναλάβει μέρος;
Όχι.
-Είσαι σίγουρη γι' αυτό; -Είμαι σίγουρη.
Δεν έχουμε γυναικείο τμήμα.
-Σε βάζω στους αρχάριους. -Δεν είμαι.
Δεν έχει σημασία.
Αν δεν έχεις βαθμολογία,
πας στους αρχάριους, με όσους έχουν κάτω από 1600.
-Ποιο είναι το βραβείο; -Είκοσι.
-Στο άλλο τμήμα; -Το πρώτο βραβείο είναι 100.
Απαγορεύεται να είμαι στο Ανοιχτό;
-Όχι ακριβώς. -Βάλε με στο Ανοιχτό.
Συμμετέχουν τρεις τύποι που έχουν πάνω από 1,800.
Μπορεί και ο Μπέλτικ.
Θα σε φάνε ζωντανή.
"Χάρμον".
ΖΕΥΓΑΡΙΑ - 1ΟΣ ΓΥΡΟΣ ΑΝΟΙΧΤΟ
ΑΝΑΞΙΟΛΟΓΗΤΟΙ
Τα ζευγάρια βγαίνουν τυχαία;
Αντιθέτως.
Βγαίνουν με βάση τη βαθμολογία στον πρώτο γύρο.
Μετά, οι νικητές παίζουν τους νικητές και οι χαμένοι τους χαμένους.
Καλή τύχη.
Και σ' εσένα.
Γεια.
-Ανέτ Πάκερ. -Μπεθ Χάρμον.
Δεν καταλαβαίνω το σκακιστικό ρολόι.
Το δικό σου ρολόι μετρά τον χρόνο σου.
Κάθε παίκτης έχει 90 λεπτά.
Μετά την κίνησή σου, πατάς το κουμπί,
και ο χρόνος σου σταματά.
Βλέπεις την κόκκινη σημαία πάνω από το 12 σε κάθε ρολόι;
Θα πέσει όταν φτάσει στα 90 λεπτά,
και αν γίνει αυτό…
έχεις χάσει.
Και το…
Γράφεις τις κινήσεις.
Σωστά.
-Ξεκινήστε τα ρολόγια. -Ξεκίνα το ρολόι μου.
Γιατί έχουν τα κορίτσια μαζί;
Δεν πρέπει…
αλλά, αν κερδίσεις, σε προβιβάζουν.
-Με "πιασμένο-παιγμένο". -Τι 'ναι αυτό;
Δεν πιάνεις κομμάτι χωρίς να κάνεις κίνηση.
Αν το πιάσεις, κάνεις κίνηση.
Εντάξει.
Δεν θα πατήσεις το κουμπί;
Συγγνώμη.
Τι να το κάνω αυτό;
Τελείωσε ο αγώνας;
Ναι, κέρδισα.
Αυτό ήταν γρήγορο.
Τι να το κάνω αυτό;
Κύκλωσε το όνομά σου και βαλ' το στο καλάθι.
ΚΟΡΥΦΑΙΕΣ ΣΚΑΚΙΕΡΕΣ
Ποιοι είναι;
Ο Μπέλτικ και ο Κάλεν.
-Ο Μπέλτικ είναι πρωταθλητής. -Ποιος είναι ποιος;
-Ο Μπέλτικ είναι ο μικρότερος. -Είναι γκραν μετρ;
Το προσπαθεί.
Θέλει χρόνο.
Και να έχεις παίξει με γκραν μετρ.
Πόσο χρόνο;
Μου επιτρέπετε;
Ισοπαλία;
Με τίποτα.
Ναι!
Αυτό είναι σαχ.
Ξέρω τι είναι.
Ισοπαλία;
Με τσάκισες.
Εγκαταλείπω.
ΑΗΤΤΗΤΟΙ
Διάλειμμα για δείπνο.
Ο επόμενος γύρος είναι στις έξι. Και άλλοι τρεις αύριο.
Ο τελικός είναι Κυριακή στις 11:00 π.μ.
Χάρμον;
Συνέχισε έτσι, μικρή.
Ήξερε ότι σκότωσες τον αδελφό του.
Έχει φαγητό στον φούρνο.
Συνέχεια με στριμώχνουν.
-Πώς τα πήγες; -Κέρδισα τέσσερις αγώνες.
Ωραία, μπράβο σου.
Ναι, Χάρμον;
Είπατε πως υπήρχαν τρεις που είχαν πάνω από 1,800.
-Σωστά. -Νόμιζα πως θα παίξω με τον έναν.
Όπως τύχει, Χάρμον.
Και τυχερή είσαι.
Θέλω να παίξω τον καλύτερο.
Θες βαθμούς αξιολόγησης γι' αυτό.
Πώς παίρνω βαθμούς;
Παίζεις 30 αγώνες σε τουρνουά, και περιμένεις τέσσερις μήνες.
-Έτσι αξιολογείσαι. -Αυτό είναι πολύ.
Θέλω τον Μπέλτικ.
Αν κερδίσεις τρεις παρτίδες, κι ο Μπέλτικ το ίδιο.
Θα τις κερδίσω.
Όχι, δεν θα τις κερδίσεις.
Παίζεις με τον Σάιζμορ ή τον Γκόλντμαν.
Δεν τους νικάς αυτούς.
Τον Σάιζμορ και τον Γκόλντμαν; Να πάρει.
Ο Τάουνς, που θα παίξεις, είναι υποτιμημένος.
Παίζει πρώτη σκακιέρα στην ομάδα του
και τον περασμένο μήνα ήρθε πέμπτος στο Λας Βέγκας.
Τι είναι στο Λας Βέγκας;
Το εθνικό τουρνουά.
Σαν να κυνηγάμε ο ένας τον άλλον.
Πατάς το κουμπί μου;
Συγγνώμη.
Έλεος, Χάρμον, ξεφτιλίζεις τον πύργο μου.
Δεν θα υποφέρεις πολύ ακόμα.
Να πάρει.
Πόσο είσαι;
Δεν πειράζει.
-Μην απαντάς, θα πάθω κατάθλιψη. -Είμαι 36.
Ευχαριστώ.
Είσαι το κάτι άλλο, το ξέρεις;
Να δώσουμε τα παρτιδόφυλλά μας;
Πήγαινε εσύ.
Θα μελετήσω τη σκακιέρα λίγο ακόμα.
Να πάρει!
Ήθελα να σου πω ότι δεν έχω ξαναδεί κάτι τέτοιο…
Έχεις κάτι μαζί σου;
Είναι πρώτη μου φορά.
Ξέρεις να το χρησιμοποιείς;
Έτσι νομίζω.
Θα περιμένω, για παν ενδεχόμενο.
Είσαι…
Ανεβαίνεις πολύ γρήγορα, έτσι;
Μέχρι στιγμής.
Ο Σάιζμορ είναι σκληρός αντίπαλος.
Σ' ευχαριστώ.
Δεν…
Νόμιζα απλώς…
Ότι αρρωσταίνω.
Την πρώτη μου φορά εγώ έκανα εμετό.
Ακόμα κάνω, μερικές φορές.
Βασικά, κάθε φορά.
Πρέπει να επιστρέψω.
Φυσικά.
Άκου, Μπεθ.
Νίκησέ τον, εντάξει;
Θα προσπαθήσω.
Έτοιμη;
Άρχισα να έχω περίοδο.
Λίγο αργά δεν είναι;
Θέλω σερβιέτες…
κάτι τέτοιο.
Άνοιξε το πρώτο συρτάρι της σιφονιέρας
και πάρε ό,τι χρειάζεσαι.
Και, καλή μου…
φέρε μου το μπουκαλάκι με τα πράσινα χάπια απ' το κομοδίνο.
Η ηρεμία μου πρέπει να φρεσκαριστεί.
Σ' ευχαριστώ.
Υπάρχει πρόβλημα;
Πρόβλημα;
Δεν είμαι ο Αριστοτέλης,
μα μπορεί να το εκλάβει κανείς ως πρόβλημα.
Έλαβα ένα μήνυμα από τον κύριο Γουίτλεϊ.
Τι είπε;
Φαίνεται πως ο κύριος Γουίτλεϊ…
θα μείνει στα νοτιοδυτικά επ' αόριστον.
Κάπου μεταξύ Ντένβερ και Μπιουτ.
Αν κι ο Αριστοτέλης ήταν ηθικός φιλόσοφος, κι εγώ νοικοκυρά.
Ή ήμουν νοικοκυρά.
Θα με στείλουν πίσω αν δεν έχεις σύζυγο;
Το έθεσες πολύ σαφώς.
Όχι αν πούμε ψέματα.
Αυτό είναι εύκολο.
Έχεις καλή ψυχή, Μπεθ.
Ζεσταίνεις το φαγητό που 'ναι στην κατάψυξη;
Βάλε τον φούρνο στους 200.
Δεν ξέρω πώς να τις βάλω αυτές.
Αν και δεν είμαι πλέον σύζυγος,
παρά μόνο κατά πλάσμα δικαίου…
θεωρώ πως μπορώ να μάθω να είμαι μητέρα.
Θα σου δείξω πώς…
αν υποσχεθείς να μην πλησιάσεις το Ντένβερ.
Μαμά;
Κλείσε τα μάτια.
Συγγνώμη.
Άλλον έναν καφέ.
Χάρι Μπέλτικ. Πώς σε λένε;
Μπεθ Χάρμον.
Επιστρέφω αμέσως.
Έλα, σιχαμένο σκουπίδι.
Μπορείς να νικήσεις…
τον καριόλη.
-Παλιοκάθαρμα. -Τελειώσαμε.
-Μπορώ να γλιτώσω. -Δεν νομίζω.
Ίσως, αν είχες έρθει στην ώρα σου.
Δεν πιάνει.
-Δεν παίζω τη βασίλισσα. -Παίξε.
-Καλύπτω με τον αξιωματικό… -Παίξε.
Κατάλαβες τώρα;
Ή να το τελειώσουμε στη σκακιέρα;
Παλιοκάθαρμα.
"Ο σκακιστικός κόσμος του Κεντάκι εξεπλάγη το Σαββατοκύριακο
με το παίξιμο ενός κοριτσιού, που θριάμβευσε επί ισχυρών παικτών
και κέρδισε το Πρωτάθλημα της Πολιτείας.
Η Ελίζαμπεθ Χάρμον, μαθήτρια του Λυκείου Φέρφιλντ,
επέδειξε πρωτοφανή μαεστρία στο παιχνίδι για γυναίκα,
σύμφωνα με τον Χάρι Μπέλτικ,
από τον οποίο η δις Χάρμον πήρε τον τίτλο".
Και 100 δολάρια.
Τα κέρδισες.
Θέλω να ανοίξω λογαριασμό.
Θα πάμε μαζί, γιατί χρειάζομαι γονέα ή κηδεμόνα.
Δεν είχα ιδέα ότι ο κόσμος έβγαζε λεφτά απ' το σκάκι.
Έχει και μεγαλύτερα βραβεία.
Πόσο μεγαλύτερα;
Χιλιάδες δολάρια.
Θεούλη μου.
Να πάμε στην τράπεζα σήμερα μετά το σχολείο;
Βεβαίως.
MODERN CHESS OPENINGS ΕΠΙΜΕΛΕΙΑ ΟΥΟΛΤΕΡ ΚΟΡΝ
Μπεθ, κατεβαίνεις σε παρακαλώ;
Τι συμβαίνει;
Ξεφυλλίζω αυτό το περιοδικό για σκάκι.
Είναι πολύ ενδιαφέρον.
Λέει ότι γίνεται ένα τουρνουά στο Σινσινάτι,
και το πρώτο βραβείο είναι 500 δολάρια.
Το λεωφορείο παίρνει μόνο δύο ώρες για το ταξίδι.
Πήρα πρωτοβουλία και τηλεφώνησα.
Και το σχολείο;
Θα σε δικαιολογήσω. Θα δηλώσω μονοπυρήνωση.
Μονοπυρήνωση;
Μονοπυρήνωση.
Είναι πολύ συχνό στην ηλικία σου, σύμφωνα με τα περιοδικά.
Πού θα μείνουμε;
Στο ξενοδοχείο Γκίμπσον, με 22 δολάρια το διπλό.
Τα εισιτήρια λεωφορείου θα είναι 11,80 δολάρια το ένα,
συν το κόστος του φαγητού.
Τα έχω υπολογίσει όλα.
Ακόμα και με το δεύτερο ή τρίτο βραβείο,
πάλι θα υπάρξει κέρδος.
Θα κερδίσω.
Είμαι απολύτως σίγουρη.
Υποτιτλισμός: Μυρσίνη Κορομάντζου